pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดงานเกษตรอีสานใต้ ประจำปี 2566
วันศุกร์ที่ 10 กุมภาพันธ์ 2566
รัฐมนตรีเกษตรฯ เปิดงานเกษตรอีสานใต้ ประจําปี 2566
รัฐมนตรีเกษตรฯ เปิดงานเกษตรอีสานใต้ ประจําปี 2566 พร้อมผลักดันเกษตรกรให้มีความเข้มแข็ง เชื่อมั่นสามารถเป็นมหาอํานาจทางด้านอาหารได้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ประธานเปิดงานเกษตรอีสานใต้ ประจําปี 2566 ซึ่งมหาวิทยาลัยอุบลราชธานี ร่วมกับกระทรวงเกษตรและสหกรณ์ สถาบันการศึกษา กระทรวงสาธารณสุข องค์กรปกครองส่วนท้องถิ่น และภาคเอกชน จัดขึ้น ภายใต้แนวคิด “โคก หนอง นา : ศาสตร์พระราชาเพื่อพัฒนาเกษตรที่ยั่งยืน” ระหว่างวันที่ 10 - 19 กุมภาพันธ์ 2566 ณ ลานกิจกรรมคณะเกษตรศาสตร์ มหาวิทยาลัยอุบลราชธานี
สําหรับการจัดงานดังกล่าว มีวัตถุประสงค์เพื่อเป็นการแสดงความรู้ ความก้าวหน้าทางเทคโนโลยี นวัตกรรมด้านการเกษตร การแปรรูปสร้างมูลค่า และการเสริมสร้างสุขภาวะที่ดีด้วยสินค้าเกษตรปลอดภัย อีกทั้งเป็นการสร้างอาชีพและการเป็นผู้ประกอบการรายใหม่ หรือ start up ให้แก่นักศึกษามหาวิทยาลัยอุบลราชธานี ซึ่งภายในงานกําหนดให้มีกิจกรรมต่าง ๆ ประกอบด้วย การจัดนิทรรศการความก้าวหน้าทางเทคโนโลยีการเกษตร การผลิตพืชและสัตว์เศรษฐกิจจากภาครัฐและเอกชน เครื่องจักรกลการเกษตร การให้ความรู้ด้านพืชเศรษฐกิจและพืชพลังงาน ให้แก่เกษตรกร การประกวดพืช สัตว์ การแปรรูปอาหาร การเผยแพร่ความรู้ทางการแพทย์ และสุขภาวะที่ดี อันมีรากฐานจากภูมิปัญญาไทย ภูมิปัญญาท้องถิ่น ตลอดจนการจําหน่ายพันธุ์ไม้ดอกไม้ประดับจากกลุ่มเกษตรกรกลุ่มต่าง ๆ จํานวนมากที่มาร่วมออกร้านครั้งนี้
นอกจากนี้ ยังมีการจัดนิทรรศการ “สุดยอด นิทรรศการเกษตรมีชีวิต” ที่ใหญ่ที่สุดในอีสานใต้ โคก หนอง นา สัตว์เศรษฐกิจ สัตว์เลี้ยงสวยงาม ทุ่งทานตะวัน สวนดอกไม้หลากสี อุโมงค์พืชผัก ระบบเพาะปลูกพืชไฮโดรโปนิค การผลิตมะเขือเทศในโรงเรือน นวัตกรรม ผลงานวิจัย ผลงานทางวิชาการ ผลผลิตจากการเรียนการสอน การให้คําปรึกษาจากหน่วยงานในสังกัดกระทรวงเกษตรและสหกรณ์ การแสดงสินค้าและการออกร้านจําหน่ายสินค้าของเกษตรกร บริษัทเอกชน เครื่องจักรกล อุปกรณ์ต่อพ่วง และเทคโนโลยีทางการเกษตร พันธุ์พืช พันธุ์สัตว์เลี้ยง สินค้ากลุ่มชุมชนและเกษตรกร การเสวนาวิชาการ การแลกเปลี่ยนเรียนรู้ การประกวดผลผลิตทางการเกษตร การอบรมเชิงปฏิบัติการ การแสดงศิลปวัฒนธรรมนักเรียน นักศึกษา เยาวชน และศิลปินมากมาย ตลอดจนการประกวดร้องเพลง การประกวดวงดนตรี และการประกวดธิดาสวนยาง เป็นต้น
"การจัดงานวันเกษตรอีสานใต้ในครั้งนี้มีความสําคัญกับภาคเกษตรเป็นอย่างมาก เพราะเป็นการบูรณาการร่วมกัน ทั้งภาครัฐ ภาคเอกชน สถาบันการศึกษา ประชาชน และเกษตรกร ซึ่งนอกจากจะเป็นสถานที่จําหน่ายสินค้าของพี่น้องเกษตรกรแล้ว ยังมีการถ่ายทอดเทคโนโลยีและนวัตกรรม เพื่อให้เกษตรกรสามารถนําไปพัฒนาในเรื่องการลดต้นทุน เพิ่มผลผลิต และรักษาคุณภาพสินค้าเกษตร อย่างไรก็ตาม เชื่อว่าภาคการเกษตรจะเปลี่ยนแปลงได้ต้องใช้คนรุ่นใหม่ โดยกระทรวงเกษตรฯ มี Smart Farmer และ Young Smart Farmer ที่เข้ามาปรับเปลี่ยนวิถีการทําการเกษตรของประเทศ โดยการใช้เทคโนโลยี การทําการตลาดด้วยตัวเอง ทั้งออนไลน์และออฟไลน์ ที่จะเป็นการยกระดับ พัฒนาคุณภาพชีวิต และเพิ่มรายได้ให้แก่เกษตรกร มั่นใจว่าถ้าเราช่วยกันสนับสนุนและผลักดันให้พี่น้องเกษตรกรมีความเข้มแข็ง ประเทศก็จะเข้มแข็ง และสามารถเป็นมหาอํานาจทางด้านอาหารได้" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-รัฐบาลโชว์ผลงานด้านน้ำ 2 พื้นที่จังหวัดภาคเหนือตอนล่าง 4 ปีขับเคลื่อนเกือบ 3,000 โครงการ ส่งผลต่อชีวิตความเป็นอยู่ที่ดีขึ้นของประชาชน และเศรษฐกิจของประเทศ
วันเสาร์ที่ 11 กุมภาพันธ์ 2566
11/02/2566
รัฐบาลโชว์ผลงานด้านน้ํา 2 พื้นที่จังหวัดภาคเหนือตอนล่าง 4 ปีขับเคลื่อนเกือบ 3,000 โครงการ ส่งผลต่อชีวิตความเป็นอยู่ที่ดีขึ้นของประชาชน และเศรษฐกิจของประเทศ
รัฐบาลโชว์ผลงานด้านน้ํา 2 พื้นที่จังหวัดภาคเหนือตอนล่าง 4 ปีขับเคลื่อนเกือบ 3,000 โครงการ ส่งผลต่อชีวิตความเป็นอยู่ที่ดีขึ้นของประชาชน และเศรษฐกิจของประเทศ
วันนี้(11ก.พ.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเผยว่ารัฐบาลโดยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามความก้าวหน้าการพัฒนาทรัพยากรน้ําของประเทศต่อเนื่องให้ความสําคัญกับบริหารจัดการทรัพยากรน้ําของประเทศอย่างเป็นระบบให้มีน้ําเพียงพอสําหรับประชาชนในทุกมิติทั้งด้านการเกษตรอุปโภคบริโภคและการท่องเที่ยวด้านอุตสาหกรรมการรักษาระบบนิเวศรวมทั้งแก้ไขปัญหาน้ําท่วมน้ําแล้งอย่างยั่งยืนล่าสุดกับผลความก้าวหน้าการพัฒนาทรัพยากรน้ําในพื้นที่2จังหวัดภาคเหนือตอนล่างซึ่งรัฐบาลได้มีการเร่งรัดผลักดันการขับเคลื่อนโครงการด้านน้ําตลอด4ปีที่ผ่านมา(ปี2561-2565)รวมเกือบ3,000โครงการแบ่งเป็นจังหวัดพิษณุโลก1,881โครงการและจังหวัดนครสวรรค์1,087โครงการเช่นประตูระบายน้ําท่านางงามพร้อมอาคารประกอบโครงการก่อสร้างและเพิ่มประสิทธิภาพระบบรวบรวมน้ําเสียเทศบาลนครพิษณุโลกแก้มลิงคลองละหานพร้อมอาคารประกอบแก้มลิงบึงบอระเพ็ดจังหวัดนครสวรรค์ ระบบป้องกันน้ําท่วมพื้นที่ชุมชนวัดไทรย์อําเภอเมืองนครสวรรค์ เป็นต้น
“นายกรัฐมนตรีเน้นย้ําให้สํานักงานทรัพยากรน้ําแห่งชาติ(สทนช.)บูรณาการร่วมกับหน่วยงานที่เกี่ยวข้องเร่งดําเนินการตามแผนการพัฒนาโครงการต่างๆภายใต้แผนแม่บทน้ํา20ปีเพื่อให้ทรัพยากรน้ําของประเทศเกิดความมั่นคงส่งผลต่อชีวิตความเป็นอยู่ที่ดีขึ้นของประชาชนและเศรษฐกิจของประเทศพร้อมทั้งให้มีการประชาสัมพันธ์สร้างการรับรู้ให้กับประชาชนต่อเนื่องให้เห็นถึงความจําเป็นและประโยชน์ที่ประชาชนจะได้รับจากการดําเนินโครงการต่างๆของรัฐบาลเพื่อให้เกิดความร่วมมือจากประชาชนทุกฝ่ายในการร่วมกันขับเคลื่อนโครงการให้เกิดผลสําเร็จตามเป้าหมายและให้มีน้ําเพียงพอสําหรับประชาชนทุกกลุ่มและป้องกันไม่ให้เกิดภาวะภัยแล้งและน้ําท่วมในพื้นที่โดยเฉพาะลุ่มน้ํายมที่รัฐบาลได้เร่งแก้ไขปัญหาน้ําท่วมน้ําแล้งซ้ําซากให้เกิดความยั่งยืนซึ่งประตูระบายน้ําท่านางงามอําเภอบางระกําจังหวัดพิษณุโลกเป็น1ใน4โครงการที่จะบรรเทาปัญหาอุทกภัยและภัยแล้งในพื้นที่ลุ่มน้ํายมตอนล่างโดยเมื่อก่อสร้างแล้วเสร็จคาดจะทําให้สามารถเก็บกักน้ําในแม่น้ํายมได้เพิ่มขึ้น และมีปริมาณน้ําเพียงพอจัดสรรให้กับภาคการเกษตรรวมถึงช่วยเพิ่มระดับน้ําใต้ดินของพื้นที่ข้างเคียงด้วย
รวมทั้งการเร่งดําเนินการโครงการเขื่อนป้องกันตลิ่งริมแม่น้ําน่านต.พลายชุมพลอ.เมืองจ.พิษณุโลกให้เป็นไปตามแผนงานและป้องกันไม่ให้ถูกกัดเซาะเพิ่มเติมโดยเร่งดําเนินการแก้ไขให้ครอบคลุมทั้ง2ฝั่งแม่น้ํารวมถึงการบริหารจัดการน้ําในพื้นที่บึงบอระเพ็ดจ.นครสวรรค์ให้บูรณาการการดําเนินงานกับทุกส่วนงานที่เกี่ยวข้องเช่นการทําประมงการเกษตรกรรมการท่องเที่ยวการอนุรักษ์เพื่อให้บึงบอระเพ็ดกลับมาเป็นแหล่งน้ําธรรมชาติที่มีความอุดมสมบูรณ์ส่งผลให้คุณภาพชีวิตของประชาชนและระบบนิเวศสิ่งแวดล้อมโดยรอบดีขึ้นตามไปด้วย”นายอนุชาฯกล่าว
——————
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม หลังที่พักหลายแห่งของไทยได้รับรางวัล Traveller Review Awards 2023
วันเสาร์ที่ 11 กุมภาพันธ์ 2566
โฆษกรัฐบาลเผย นายกฯ ปลื้ม หลังที่พักหลายแห่งของไทยได้รับรางวัล Traveller Review Awards 2023
จากการจัดอับดับของเว็บไซต์ Booking.com
วันนี้ (11 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและแสดงความยินดีกับที่พักหลายแห่งในประเทศไทย ที่ได้รับรางวัล Traveller Review Awards 2023 ซึ่งเป็นการจัดอับดับจากรีวิวนักท่องเที่ยวของ Booking.com เป็นรางวัลยกย่องผู้ให้บริการด้านการเดินทางในจุดหมายปลายทางทั่วโลกที่ให้การต้อนรับผู้เดินทางอย่างโดดเด่น
โฆษกประจําสํานักนายกรัฐมนตรี กล่าวว่า การจัดอับดับนี้คัดเลือกมาจากรีวิวที่พักหรือบริการด้านการเดินทาง ได้แก่ พนักงานที่ให้บริการ ตําแหน่งที่ตั้ง และความสะอาดของที่พัก โดยประเทศไทยมีคะแนนรีวิวที่พักเฉลี่ยอยู่ที่ 8.6 คะแนน โดยประเภทของที่พัก ที่ได้รางวัลนี้แบ่งเป็นโรงแรม จํานวน 3,559 แห่ง รีสอร์ท จํานวน 2,192 แห่ง และที่พักอื่น ๆ เช่น อพาร์ตเมนต์ จํานวน 1,614 แห่ง และบ้านพัก จํานวน 1,264 แห่ง ซึ่งสําหรับประเทศไทย จังหวัดที่มีสัดส่วนที่พักที่ได้รางวัล มากที่สุด 5 อันดับ ได้แก่ พังงา กระบี่ ตราด เชียงราย และ เชียงใหม่ ตามลําดับ
“นายกรัฐมนตรีชื่นชมผู้ประกอบการด้านที่พักในประเทศไทยที่ได้รับรางวัล Traveller Review Awards 2023 สะท้อนมาตรฐานของที่พักและการบริการด้านการท่องเที่ยวของประเทศไทยที่ยังคงโดดเด่น เป็นที่ชื่นชอบของนักท่องเที่ยวจากทั่วโลก ทั้งนี้ นายกรัฐมนตรีขอบคุณไปยังผู้ประกอบการที่พัก ที่สามารถรักษามาตรฐานการบริการไว้ได้อย่างดี และขอให้พัฒนามาตรฐานการจัดการ มาตรฐานสถานที่ และมาตรฐานการให้บริการอย่างต่อเนื่อง รวมถึงขอบคุณคนไทยทุกคนที่ให้การต้อนรับนักท่องเที่ยวอย่างดีเสมอมา” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส เตือน คนร้ายอ้างเป็นกรมพัฒนาธุรกิจการค้า หลอกให้อัปเดตข้อมูล
วันเสาร์ที่ 11 กุมภาพันธ์ 2566
ดีอีเอส เตือน คนร้ายอ้างเป็นกรมพัฒนาธุรกิจการค้า หลอกให้อัปเดตข้อมูล
ดีอีเอส เตือน คนร้ายอ้างเป็นกรมพัฒนาธุรกิจการค้า หลอกให้อัปเดตข้อมูล
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมในฐานะโฆษกกระทรวงเผยว่าได้พบการหลอกลวงของคนร้ายอ้างเป็นเจ้าหน้าที่กรมพัฒนาธุรกิจการค้าแจ้งประชาชนผ่านการโทรไลน์และlinkขอให้เข้าอัปเดทข้อมูลเพื่อให้เงินช่วยเหลือ
จากกรณีที่มีการเผยแพร่ว่ามีเจ้าหน้าที่กรมพัฒนาธุรกิจการค้าติดต่อประชาชนผ่านการโทรศัพท์และให้กรอกข้อมูลผ่านช่องทางไลน์เพื่อขอข้อมูลส่วนบุคคลหรือข้อมูลนิติบุคคลนําไปอัปเดท(Update)ฐานข้อมูลหรือให้เงินช่วยเหลือทางกรมพัฒนาธุรกิจการค้ากระทรวงพาณิชย์ได้ตรวจสอบข้อมูลและชี้แจงว่ากรมพัฒนาธุรกิจการค้าไม่มีนโยบายในการโทรศัพท์เพื่อติดต่อหาประชาชนหรือส่งลิงก์ให้กรอกข้อมูลผ่านไลน์รวมทั้งขอข้อมูลส่วนบุคคลและให้อัปเดตข้อมูลนิติบุคคลในการเสนอเงินช่วยเหลือธุรกิจแต่อย่างใด
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมพัฒนาธุรกิจการค้าสามารถติดตามได้ที่เว็บไซต์https://www.dbd.go.th/หรือโทร1570ซึ่งการกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
_______________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการให้ความช่วยเหลือตุรกีอย่างเต็มที่ รวมทั้งสั่งการหน่วยงานที่เกี่ยวข้องดูแลประชาชนไทยในพื้นที่ และให้ความช่วยเหลือในส่วนของการจัดการร่างผู้เสียชีวิตหญิงชาว
วันศุกร์ที่ 10 กุมภาพันธ์ 2566
10/02/2566
โฆษกรัฐบาลเผย นายกฯ สั่งการให้ความช่วยเหลือตุรกีอย่างเต็มที่ รวมทั้งสั่งการหน่วยงานที่เกี่ยวข้องดูแลประชาชนไทยในพื้นที่ และให้ความช่วยเหลือในส่วนของการจัดการร่างผู้เสียชีวิตหญิงชาว
โฆษกรัฐบาลเผย นายกฯ สั่งการให้ความช่วยเหลือตุรกีอย่างเต็มที่ รวมทั้งสั่งการหน่วยงานที่เกี่ยวข้องดูแลประชาชนไทยในพื้นที่ และให้ความช่วยเหลือในส่วนของการจัดการร่างผู้เสียชีวิตหญิงชาวไทย ทั้งนี้ หวังเป็นอย่างยิ่งว่าทางตรุกีจะผ่านพ้นวิกฤตครั้งนี้ไปได้โดย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบความคืบหน้าทีม USAR Thailand พร้อมด้วยสุนัขกู้ภัย เดินทางถึงสนามบินอิสตันบูลแล้ว ซึ่งนายกรัฐมนตรีได้สั่งการหน่วยงานที่เกี่ยวข้องประสานงานให้ความช่วยเหลือตามความต้องการแก่ตุรกีอย่างเต็มที่
โฆษกประจําสํานักนายกรัฐมนตรี กล่าวว่า รัฐบาลไทยได้พิจารณาให้ความช่วยเหลือด้านมนุษยธรรมแก่สาธารณรัฐตุรกี ภายใต้ปฏิบัติการ “Thailand for Turkiye” โดยส่งทีมค้นหาและกู้ภัยในเขตเมือง (Urban Search and Rescue) หรือทีม USAR Thailand จํานวน 42 คน และสุนัขกู้ภัย 2 ตัว พร้อมอุปกรณ์ค้นหาและกู้ภัย ครุภัณฑ์และเวชภัณฑ์ 215 รายการ ตามความต้องการของสถานเอกอัครราชทูตุรกี เพื่อเข้าร่วมสนับสนุนการให้ความช่วยเหลือผู้ประสบภัยจากเหตุแผ่นดินไหว ซึ่งเป็นการประกอบกําลังของกรมป้องกันและบรรเทาสาธารณภัย กระทรวงมหาดไทย สํานักป้องกันและบรรเทาสาธารณภัยกรุงเทพมหานคร ทีมสุนัขค้นหาและกู้ภัยจาก Thailand rescue Dog (THAI RDA) วิศวกรรมสถานแห่งประเทศไทย ในพระบรมราชูปถัมภ์ บริษัท เอ็นพีซี เซฟตี้ แอนด์ เอ็นไวรอน เมนทอล เซอร์วิส จํากัด โรงพยาบาลเลิดสิน และโรงพยาบาลราชวิถี
โฆษกประจําสํานักนายกรัฐมนตรี กล่าวเพิ่มเติมว่า จากเหตุการณ์ภัยพิบัติแผ่นดินไหวที่ตรุกี ในวันที่ 6 กุมภาพันธ์ 2566 ที่ผ่านมา ทําให้ตรุกีได้รับความเสียหายอย่างมาก และต้องใช้เวลาเพื่อนําไปสู่การฟื้นฟูที่สมบูรณ์ รัฐบาลไทยได้ให้ความช่วยเหลือทางตุรกี โดยเบื้องต้นได้ให้ความช่วยเหลือทางมนุษยธรรมในหลายๆ รูปแบบ โดยรัฐบาลไทยพร้อมให้ความช่วยเหลืออื่น ๆ ตามความต้องการของทางตุรกี
“นายกรัฐมนตรีตระหนักดีว่าตุรกีเป็นหนึ่งในมิตรประเทศที่สําคัญของไทย และเชื่อมั่นถึงความช่วยเหลือระหว่างกันในช่วงเวลาแห่งความท้าทาย โดยได้สั่งการหน่วยงานที่เกี่ยวข้องให้หารือแนวทางการให้ความช่วยเหลือที่จําเป็นเร่งด่วนและช่องทางการจัดส่งความช่วยเหลือในเบื้องต้น ซึ่งมีการดําเนินการแล้วในเบื้องต้น ตลอดจน นายกรัฐมนตรีได้สั่งการให้ประเมินการช่วยเหลือหากทางตุรกีร้องขอ โดยหวังเป็นอย่างยิ่งว่าทางตรุกีจะผ่านพ้นวิกฤตครั้งนี้ไปได้โดยเร็ว” นายอนุชาฯ กล่าว
ทั้งนี้ โฆษกประจําสํานักนายกรัฐมนตรีกล่าวว่า นายกรัฐมนตรีได้รับรายงานว่าสถานเอกอัครราชทูต ณ กรุงอังการา กระทรวงการต่างประเทศ ได้ติดต่อญาติผู้เสียชีวิตหญิงชาวไทย เพื่อดําเนินการเกี่ยวกับการจัดการร่างของผู้เสียชีวิต และได้สั่งการให้ดูแลและติดต่อ ประชาสัมพันธ์ความช่วยเหลือชาวไทยในพื้นที่อย่างต่อเนื่อง
รัฐบาลไทย-ข่าวทำเนียบรัฐบาล-องค์การอนามัยโลก ยกย่องบุคลากรสาธารณสุขไทย รับรางวัล “Sasakawa Health Prize” ประจำปี 2566
วันเสาร์ที่ 11 กุมภาพันธ์ 2566
องค์การอนามัยโลก ยกย่องบุคลากรสาธารณสุขไทย รับรางวัล “Sasakawa Health Prize” ประจําปี 2566
องค์การอนามัยโลก ยกย่องบุคลากรสาธารณสุขไทย มอบรางวัล “Sasakawa Health Prize” ประจําปี 2566 ให้แก่ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก ผู้มีบทบาทในการป้องกันและควบคุมโรคธาลัสซีเมียในประเทศไทย
องค์การอนามัยโลก ยกย่องบุคลากรสาธารณสุขไทย มอบรางวัล “Sasakawa Health Prize” ประจําปี 2566ให้แก่ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก ผู้มีบทบาทในการป้องกันและควบคุมโรคธาลัสซีเมียในประเทศไทย สื่อสารให้ประชาชนปรับปรุงพฤติกรรมป้องกันและควบคุมโรคเบาหวานและโรคความดันโลหิตสูง ลดค่าใช้จ่ายในการเดินทาง ค่ารักษาพยาบาล และผลักดันหลักสูตรผู้ช่วยพยาบาล แก่ อสม.
นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ ระดับ 11) และโฆษกกระทรวงสาธารณสุข กล่าวว่า เมื่อวันที่ 7 กุมภาพันธ์ 2566 ที่ผ่านมา ที่ประชุมคณะกรรมการบริหารองค์การอนามัยโลกสมัยที่ 152 ได้ประกาศรับรองให้บุคลากรสาธารณสุขไทย ได้แก่ ศาสตราจารย์พิเศษ นายแพทย์วิชัย เทียนถาวรอธิการบดีสถาบันพระบรมราชชนก ได้รับรางวัลSasakawa Health Prize ประจําปี 2566 โดยจะมีพิธีมอบโล่ประกาศเกียรติคุณในระหว่างการประชุมสมัชชาอนามัยโลก สมัยที่ 76 ในเดือนพฤษภาคม 2566
นายแพทย์รุ่งเรือง กล่าวต่อว่า กระทรวงสาธารณสุข โดยกองการต่างประเทศ ร่วมกับสถาบันพระบรมราชชนกได้เสนอชื่อ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก เพื่อเข้ารับรางวัลSasakawa Health Prize จากบทบาทสําคัญในการดําเนินนโยบายการป้องกันและควบคุมโรคธาลัสซีเมียในประเทศไทยเมื่อครั้งดํารงตําแหน่งอธิบดีกรมอนามัย โดยริเริ่มการรณรงค์ “เลือกคู่ เลือกครรภ์ เลือกคลอด ปลอดธาลัสซีเมีย”เพื่อลดความชุกของโรคธาลัสซีเมียชนิดรุนแรงในประเทศไทย รวมถึงเมื่อครั้งดํารงตําแหน่งคณบดีและผู้ก่อตั้งคณะแพทยศาสตร์ มหาวิทยาลัยพะเยา ได้ริเริ่มโครงการ “ปิงปองจราจรชีวิต 7 สี” ซึ่งเป็นเครื่องมือในการสื่อสารที่ช่วยให้ประชาชนปรับปรุงพฤติกรรมเพื่อป้องกันและควบคุมโรคเบาหวานและโรคความดันโลหิตสูง รวมถึงเป็นการคัดกรองโรคเบาหวานและโรคความดันโลหิตสูงขั้นพื้นฐานที่สามารถลดอัตราการรับประทานยา ประหยัดค่าเดินทางและค่ารักษาพยาบาลของประชาชน และลดภาระงานของเจ้าหน้าที่สาธารณสุข
นอกจากนี้ ในปัจจุบันยังได้ผลักดันให้สถาบันพระบรมราชชนก รับสมัครนักเรียนมัธยมปลายที่อาศัยอยู่บริเวณชายแดนและพื้นที่ห่างไกลจากการเข้าถึงบริการสาธารณสุข เข้ารับการศึกษาและฝึกอบรมในหลักสูตรด้านวิทยาศาสตร์สุขภาพ เมื่อสําเร็จการศึกษาสามารถกลับไปดูแลประชาชนในภูมิลําเนา และยังสนับสนุนให้มีการฝึกอบรมหลักสูตรผู้ช่วยพยาบาลแก่อาสาสมัครสาธารณสุขประจําหมู่บ้าน (อสม.) เพื่อพัฒนาขีดความสามารถในการให้การดูแลประชาชนในชุมชน
สําหรับรางวัล “Sasakawa Health Prize” ก่อตั้งขึ้นในปี 2527 ตามความคิดริเริ่มและด้วยทุนสนับสนุนจากมูลนิธิอุตสาหกรรมการต่อเรือแห่งประเทศญี่ปุ่น และมูลนิธิSasakawa Memorial Health Foundation เพื่อมอบให้กับบุคคล สถาบัน องค์กรพัฒนาเอกชน หรือองค์กรที่ประสบความสําเร็จในการทํางานด้านนวัตกรรมที่โดดเด่นในการพัฒนาบริการปฐมภูมิ ซึ่งที่ผ่านมา มีบุคลากรสาธารณสุขของไทยได้รับรางวัลSasakawa Health Prize จํานวน 2 ท่านได้แก่ ศาสตราจารย์ นายแพทย์อมร นนทสุต ในปี 2529 และนายแพทย์ไพศาล ร่วมวิบูลย์สุข ในปี 2565
***************************************** 11 กุมภาพันธ์ 2566
*************************
รัฐบาลไทย-ข่าวทำเนียบรัฐบาล-นายกรัฐมนตรีพอใจเงินเฟ้อเริ่มชะลอ ม.ค.66 อยู่ในระดับต่ำสุดในรอบ 9 เดือน ชี้แนวโน้มดีตามทิศทางราคาพลังงานโลกคลี่คลาย
วันเสาร์ที่ 11 กุมภาพันธ์ 2566
11/02/2566
นายกรัฐมนตรีพอใจเงินเฟ้อเริ่มชะลอ ม.ค.66 อยู่ในระดับต่ําสุดในรอบ 9 เดือน ชี้แนวโน้มดีตามทิศทางราคาพลังงานโลกคลี่คลาย
นายกรัฐมนตรีพอใจเงินเฟ้อเริ่มชะลอ ม.ค.66 อยู่ในระดับต่ําสุดในรอบ 9 เดือน ชี้แนวโน้มดีตามทิศทางราคาพลังงานโลกคลี่คลาย พร้อมขอบคุณทุกหน่วยงานออกมาตรการดูแลประชาชนช่วงเผชิญค่าครองชีพสูง ผู้ประกอบการช่วยตรึงราคาสินค้า
วันนี้(11ก.พ.66)น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่า พล.อ.ประยุทธ์จันทร์โอชานายกรัฐมนตรีและรมว.กลาโหมพอใจกับสถานการณ์เงินเฟ้อตามที่กระทรวงพาณิชย์ได้รายงานล่าสุดว่าในเดือนม.ค. 66เงินเฟ้ออยู่ที่ร้อยละ5.02ชะลอลงจากร้อยละ5.89ในเดือนก่อนหน้าและเป็นระดับต่ําที่สุดในรอบ9เดือนและระยะต่อไปมีแนวโน้มดีขึ้นต่อเนื่องตามสถานการณ์ราคาพลังงานโลกที่คลายคลี่คลายเมื่อเทียบกับปี2565โดยกระทรวงพาณิชย์คาดว่าปีนี้เงินเฟ้อจะปรับลดลงมาเหลือร้อยละ2-3เมื่อเทียบกับร้อยละ6.08ในปีที่ผ่านมา
ทั้งนี้เงินเฟ้อที่เริ่มชะลอลงได้ชี้ถึงแนวโน้มภาระด้านราคาหรือค่าครองชีพของประชาชนจะชะลอลงด้วยซึ่งเป็นไปตามเป้าหมายทางนโยบายที่นายกรัฐมนตรีได้กําชับและมีข้อสั่งการหน่วยงานต่างๆที่เกี่ยวข้องในการออกมาตรการต่างๆเพื่อช่วยเหลือลดภาระที่ประชาชนต้องเผชิญกับค่าครองชีพที่สูงขึ้นในช่วงมีวิกฤตราคาพลังงานโลกตลอดปี2565ที่ผ่านมา
น.ส.ไตรศุลีกล่าวว่า นายกรัฐมนตรีได้ขอบคุณทุกหน่วยงานทั้งหน่วยหลักที่ดูแลโครงการหรือมาตรการช่วยเหลือดูแลค่าครองชีพประชาชนและหน่วยงานสนับสนุนตลอดจนผู้ประกอบการภาคธุรกิจที่ให้ความร่วมมือกับรัฐบาลในการตรึงราคาสินค้าโดยเฉพาะราคาสินค้าจําเป็นในชีวิตประจําวันซึ่งการที่ประชาชนยังมีกําลังซื้อที่ดีเห็นได้จากการบริโภคที่ยังขยายตัวเป็นผลสะท้อนความสําเร็จของความร่วมมือทุกภาคส่วนทั้งรัฐผู้ประกอบการเอกชนที่มีเป้าหมายเดียวกันคือการดูแลความเป็นอยู่ของประชาชนให้ผ่านพ้นช่วงวิกฤตไปด้วยกัน
“ปี2565ไทยต้องเผชิญกับวิกฤตพลังงานเช่นเดียวกับทุกประเทศทั่วโลกโดยเงินเฟ้อไทยเฉลี่ยร้อยละ6.08เป็นระดับสูงที่สุดในรอบ24ปีซึ่งนายกรัฐมนตรีย้ํากับทุกหน่วยงานอย่างต่อเนื่องในการช่วยกันดูแลประชาชนทั้งเรื่องการแบ่งเบาภาระค่าครองชีพการแก้ไขปัญหาหนี้สินการปรับดอกเบี้ยอย่างค่อยเป็นค่อยไปสอดคล้องกับเศรษฐกิจควบคู่กับการดูแลวินัยการคลังของประเทศซึ่งในภาพรวมทุกหน่วยงานร่วมกันดูแลได้เป็นอย่างดีจนถึงขณะนี้ที่สถานการณ์ทั้งเศรษฐกิจภาพรวมและเงินเฟ้อเริ่มดีขึ้น”น.ส.ไตรศุลีกล่าว
—————
รัฐบาลไทย-ข่าวทำเนียบรัฐบาล-สุดสัปดาห์นี้รัฐบาลชวนเที่ยว 2 วันสุดท้ายงาน Bangkok Design Week 2023 ใน 9 ย่านเศรษฐกิจทั่วกรุงเทพฯ สร้างสรรค์กว่า 400 โปรแกรม
วันเสาร์ที่ 11 กุมภาพันธ์ 2566
11/02/2566
สุดสัปดาห์นี้รัฐบาลชวนเที่ยว 2 วันสุดท้ายงาน Bangkok Design Week 2023 ใน 9 ย่านเศรษฐกิจทั่วกรุงเทพฯ สร้างสรรค์กว่า 400 โปรแกรม
สุดสัปดาห์นี้รัฐบาลชวนเที่ยว 2 วันสุดท้ายงาน Bangkok Design Week 2023 ใน 9 ย่านเศรษฐกิจทั่วกรุงเทพฯ สร้างสรรค์กว่า 400 โปรแกรม ผลงานออกแบบ ดนตรี เวิร์คชอป ตลาดนัดให้เลือกเข้าร่วมตามความสนใจ
วันนี้(11ก.พ.66)น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าตามที่สํานักงานส่งเสริมเศรษฐกิจสร้างสรรค์(องค์การมหาชน) (สศส.)หน่วยงานภายใต้สํานักนายกรัฐมนตรีได้ร่วมกับหน่วยงานรัฐเอกชนสถาบันการศึกษาและองค์กรระหว่างประเทศรวมกว่า60หน่วยงานตลอดจนนักออกแบบและธุรกิจสร้างสรรค์กว่า2,000รายจัดเทศกาลงานออกแบบกรุงเทพฯ2566หรือBangkok Design Week 2023ในพื้นที่9ย่านเศรษฐกิจสร้างสรรค์ทั่วกรุงเทพฯซึ่งปีนี้จัดขึ้นระหว่างวันที่4-12ก.พ. 66โดยกิจกรรมใน7วันที่ผ่านไปมีผู้สนใจเข้าร่วมกิจกรรมในแต่ละย่านทั้งส่วนนักท่องเที่ยวชาวไทยและต่างชาติ
สําหรับสุดสัปดาห์นี้วันที่11-12ก.พ. 66จะเป็น2วันสุดท้ายของเทศกาลรัฐบาลจึงขอเชิญประชาชนทั่วไปเข้าร่วมเพื่อเป็นการท่องเที่ยวพักผ่อนได้รับความบันเทิงไปพร้อมกับศึกษาเรียนรู้เกี่ยวกับการออกแบบที่มีความสําคัญต่อชีวิตประจําวันโดยทั้ง9ย่านเศรษฐกิจสร้างสรรค์ได้รวบรวมกิจกรรมไว้กว่า400โปรแกรมให้เลือกเข้าร่วมตามความสนใจอาทิการจัดแสดงผลงานและนิทรรศการจากนักสร้างสรรค์หลากหลายวงการการแสดงดนตรีและศิลปะร่วมสมัยเวิร์คชอปเสวนาเพื่อการเติมเต็มความรู้และแนวคิดใหม่จากนักสร้างสรรค์และผู้เชี่ยวชาญทั้งชาวไทยและต่างประเทศตลอดจนการออกร้านตลาดนัดสร้างสรรค์โดยผู้สนใจสามารถค้นหาพื้นที่และกิจกรรมของเทศกาลBangkok Design Week 2023ได้ที่เว็บไซต์https://www.bangkokdesignweek.com/bkkdw2023
น.ส.ไตรศุลีกล่าวว่าสําหรับ9ย่านซึ่งเป็นสถานที่จัดเทศกาลประกอบด้วย1)เจริญกรุง-ตลาดน้อย2)เยาวราช3)สามย่าน-สยาม4)อารีย์-ประดิพัทธ์5)พระนคร/ปากคลองตลาด/นางเลิ้ง6)วงเวียนใหญ่-ตลาดพลู/คลองสาน7)บางโพ8)พร้อมพงษ์9)เกษตรฯและพื้นที่อื่นๆ โดยทุกย่านดําเนินกิจกรรมภายใต้ธีมurban‘NICE’zationเมือง–มิตร–ดีเพื่อนําเสนอแนวคิดให้งานออกแบบทําให้เมืองดีขึ้นกระตุ้นให้ทุกคนร่วมกันพัฒนากรุงเทพฯให้ดีขึ้น
สําหรับBangkok Design Weekซึ่งปีนี้ดําเนินมาเป็นปีที่6ถือเป็นงานเทศกาลงานออกแบบที่ใหญ่ที่สุดในเอเชียตะวันออกเฉียงใต้และเป็นส่วนหนึ่งของการขับเคลื่อนเศรษฐกิจสร้างสรรค์เป็นเวทีแสดงผลงานของนักออกแบบและธุรกิจทั้งในและต่างประเทศรวมทั้งร่วมผลักดันกรุงเทพมฯให้เติบโตและโดดเด่นในฐานะเครือข่ายเมืองสร้างสรรค์ยูเนสโก(UNESCO Creative City Network)ในสาขาด้านการออกแบบ(Bangkok City of Design)และระหว่างการจัดงานยังส่งผลเชิงบวกต่อธุรกิจแวดล้อมอื่นๆไปพร้อมกัน เช่นร้านอาหารร้านกาแฟธุรกิจของฝาก-ของที่ระลึกโลจิสติกส์การท่องเที่ยวที่พักโรงแรมบริการขนส่งมวลชน
————
รัฐบาลไทย-ข่าวทำเนียบรัฐบาล-ด่วน!! กรมการจัดหางาน สำรวจความต้องการไปทำงานภาคเกษตรตามฤดูกาลเกาหลีใต้ (วีซ่า E- 8) ผ่านเว็บไซต์ doe.go.th/overseas ตั้งแต่บัดนี้ถึง 28 ก.พ. 66
วันเสาร์ที่ 11 กุมภาพันธ์ 2566
11/02/2566
ด่วน!! กรมการจัดหางาน สํารวจความต้องการไปทํางานภาคเกษตรตามฤดูกาลเกาหลีใต้ (วีซ่า E- 8) ผ่านเว็บไซต์ doe.go.th/overseas ตั้งแต่บัดนี้ถึง 28 ก.พ. 66
นายไพโรจน์ โชติกเสถียร อธิบดีกรมการจัดหางาน เปิดเผยว่า สืบเนื่องจากการเดินทางไปสาธารณรัฐเกาหลีเพื่อเจรจาเรื่องโควตางานเกษตรตามฤดูกาลกับเมืองต่าง ๆ เมื่อเดือนมิถุนายน 2565
ทางการไทยโดยกระทรวงแรงงาน และกระทรวงยุติธรรม ของสาธารณรัฐเกาหลี ได้แลกเปลี่ยนข้อมูลและหารือร่วมกันเพื่อขจัดปัญหาและอุปสรรคในการจัดส่งแรงงานตามฤดูกาล (วีซ่า E- 8) ไปทํางานในสาธารณรัฐเกาหลีมาโดยตลอด ความคืบหน้าล่าสุดเมื่อวันที่ 1 กุมภาพันธ์ 2566 แผนกวีซ่าและการควบคุมพํานักของสํานักงานตรวจคนเข้าเมืองกระทรวงยุติธรรม สาธารณรัฐเกาหลี ได้แจ้งมาตรการที่ได้รับการปรับปรุงและแจ้งเวียนให้ทุกองค์กรปกครองส่วนท้องถิ่น (อปท.) ทราบ ซึ่งกําหนดเงื่อนไขสําคัญที่จําเป็นต้องระบุใน MOU คือต้องมีการระบุจังหวัดที่จะดําเนินการคัดเลือกและจัดส่งแรงงาน กรมการจัดหางาน จึงเปิดแบบสํารวจให้แรงงานไทยที่ต้องการไปทํางานเกษตรตามฤดูกาล ณ สาธารณรัฐเกาหลี แจ้งความต้องการผ่านเว็บไซต์กองบริหารแรงงานไทยไปต่างประเทศ doe.go.th/overseas ตั้งแต่บัดนี้ถึง 28 ก.พ. 66 เพื่อสํารวจจํานวนความต้องการไปทํางาน ความถนัดด้านงานเกษตร และภูมิลําเนา โดยคุณสมบัติเบื้องต้น ต้องมีสัญชาติไทย อายุระหว่าง 25 - 50 ปี และมีการขึ้นทะเบียนเป็นเกษตรกรหรือมีประสบการณ์งานเกษตร 1 ปีขึ้นไป
ด้านนายโอวาท ทองบ่อมะกรูด ผู้ตรวจราชการกรม กรมการจัดหางานกล่าวว่า ทางการไทยได้ร่วมกับทางการเกาหลีใต้กําหนดให้องค์กรปกครองส่วนท้องถิ่นของสาธารณรัฐเกาหลี จํานวน 2 แห่ง ประกอบด้วย อําเภอจินชอน และอําเภอจินอัน เป็นอําเภอนําร่องที่จะลงนามในบันทึกข้อตกลงจัดส่งแรงงานภาคเกษตรตามฤดูกาล (วีซ่า E-8) ซึ่งทางการเกาหลีใต้ระบุอย่างชัดเจนให้กรมการจัดหางาน เป็นหน่วยงานจัดส่งแรงงาน ทําหน้าที่รับสมัคร คัดเลือก และจัดส่งแรงงานตามฤดูกาล โดยห้ามบริษัทจัดหางานเข้าแทรกแซงและทําสัญญาซ้อนกับแรงงาน และด้วยข้อตกลงนี้เป็นในลักษณะจัดส่งคนไทยไปทํางานต่างประเทศโดยรัฐ กรมการจัดหางานจะไม่คิดค่าบริการใด ๆ นอกเหนือจากค่าใช้จ่ายจัดส่งแรงงานขั้นพื้นฐาน
ทั้งนี้ กรมการจัดหางานขอย้ําว่าการแจ้งความต้องการครั้งนี้ เป็นเพียงการสํารวจความต้องการเท่านั้น โปรดอย่าหลงเชื่อผู้แอบอ้างว่าสามารถดําเนินการใด ๆ เพื่อช่วยให้ท่านได้รับการคัดเลือก เพราะอาจถูกหลอกลวงให้เสียทรัพย์ โดยผู้ที่สนใจสามารถติดตามข่าวสารจากกรมการจัดหางานได้ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือสายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม Agoda เผย กรุงเทพฯ ติด Top 3 เมืองท่องเที่ยวยอดนิยมในช่วงเทศกาลวาเลนไทน์ พร้อมทั้งแต่งบทกวีถึงกรุงเทพฯ โดย ChatGPT เพื่อมอบเป็นของขวัญต้อนรับวาเลนไทน์
วันพฤหัสบดีที่ 16 กุมภาพันธ์ 2566
16/02/2566
โฆษกรัฐบาลเผย นายกฯ ปลื้ม Agoda เผย กรุงเทพฯ ติด Top 3 เมืองท่องเที่ยวยอดนิยมในช่วงเทศกาลวาเลนไทน์ พร้อมทั้งแต่งบทกวีถึงกรุงเทพฯ โดย ChatGPT เพื่อมอบเป็นของขวัญต้อนรับวาเลนไทน์
โฆษกรัฐบาลเผย นายกฯ ปลื้ม Agoda เผย กรุงเทพฯ ติด Top 3 เมืองท่องเที่ยวยอดนิยมในช่วงเทศกาลวาเลนไทน์ พร้อมทั้งแต่งบทกวีถึงกรุงเทพฯ โดย ChatGPT เพื่อมอบเป็นของขวัญต้อนรับวาเลนไทน์
วันนี้ (วันที่ 16 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดี Agoda แพลตฟอร์มดิจิทัลระดับโลกสําหรับการท่องเที่ยว ที่เปิดเผยข้อมูลจากการค้นหาที่พักบนแพลตฟอร์มในช่วง 14 กุมภาพันธ์ 2566 โดยกรุงเทพมหานคร ได้รับการจัดอันดับให้เป็นที่ 2 ของเมืองยอดนิยม ที่ได้รับการค้นหามากที่สุดในช่วงเทศกาลวาเลนไทน์ ซึ่งโตเกียว กรุงเทพฯ และสิงคโปร์ เป็นเมืองยอดนิยม 3 อันดับแรก
โฆษกประจําสํานักนายกรัฐมนตรี เปิดเผยว่า ข้อมูลที่ Agoda ได้นํามาจัดอันดับในครั้งนี้ มาจากการอ้างอิงข้อมูลจากการค้นหาที่พักบนแพลตฟอร์มของ Agoda นอกจากนี้ ทาง Agoda ยังได้จัดกิจกรรมเพื่อต้อนรับเทศกาลวาเลนไทน์ โดยการนําข้อมูลจัดอันดับการค้นหาที่พักบนแพตฟอร์ม ผสานเข้ากับ เทคโนโลยีแชทบอทChatGPT แต่งเป็นบทกวีออกมาเพื่อมอบเป็นของขวัญแก่นักเดินทาง ซึ่งในบทกวีของแต่ละอันดับ ได้ดึงจุดเด่น ของความเป็นเมืองท่องเที่ยวแต่ละเมืองขึ้นมา สําหรับ กรุงเทพมหานคร ประเทศไทย ChatGPT ได้ชูจุดเด่นโดยการแต่งบทกวีว่า “จากผัดไทยสู่ต้มยํากุ้ง รสชาติอาหารเมืองกรุง (เทพฯ) นั้นอร่อยเหลือเชื่อ” ซึ่งจากบทกวีนี้ สะท้อนความโด่งดังของกรุงเทพฯ และประเทศไทย โดยเฉพาะอย่างยิ่งในด้านวัฒนธรรมอาหาร
“นายกรัฐมนตรี ปลื้มผลการจัดอันดับเมืองที่ถูกค้นหามากที่สุด อันดับ 2 ของเมืองท่องเที่ยวยอดนิยม นายกฯ ชื่นชมและขอบคุณการทํางานของหน่วยงานที่เกี่ยวข้องที่ได้พัฒนาภาคอุตสาหกรรมท่องเที่ยวไทยอย่างมีประสิทธิภาพ ส่งผลให้การท่องเที่ยวในประเทศไทยเป็นที่นิยมในกลุ่มนักท่องเที่ยวชาวต่างชาติ” นายอนุชาฯ กล่าว
รัฐบาลไทย-ข่าวทำเนียบรัฐบาล-ผู้ตรวจทาวันฯ ร่วมกิจกรรมสภากาแฟอุตสาหกรรมชาวมุกดาหาร พบปะแลกเปลี่ยนความคิดเห็นเครือข่ายในพื้นที่เพื่อร่วมขับเคลื่อนนโยบาย MIND ใช้ หัว และ ใจ ปั้นอุตสาหกรรมคู่ชุมชน
วันพฤหัสบดีที่ 16 กุมภาพันธ์ 2566
16/02/2566
ผู้ตรวจทาวันฯ ร่วมกิจกรรมสภากาแฟอุตสาหกรรมชาวมุกดาหาร พบปะแลกเปลี่ยนความคิดเห็นเครือข่ายในพื้นที่เพื่อร่วมขับเคลื่อนนโยบาย MIND ใช้ หัว และ ใจ ปั้นอุตสาหกรรมคู่ชุมชน
ผู้ตรวจทาวันฯ ร่วมกิจกรรมสภากาแฟอุตสาหกรรมชาวมุกดาหาร พบปะแลกเปลี่ยนความคิดเห็นเครือข่ายในพื้นที่เพื่อร่วมขับเคลื่อนนโยบาย MIND ใช้ หัว และ ใจ ปั้นอุตสาหกรรมคู่ชุมชน
เมื่อวันที่ 15 กุมภาพันธ์ พ.ศ. 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และนายบุญรวย เลิศวนิชย์ทิพย์ อุตสาหกรรมจังหวัดมุกดาหาร พร้อมด้วยข้าราชการเจ้าหน้าที่สํานักงานอุตสาหกรรมจังหวัดมุกดาหาร ร่วมกิจกรรมสภากาแฟอุตสาหกรรมชาวมุกดาหาร โดยมีนายไกรฑูรย์ สุวรรณปัฏนะ ประธานสภาอุตสาหกรรมจังหวัดมุกดาหาร นายศรายุทธ เขมะลักษณ์ ประธานหอการค้าจังหวัดมุกดาหาร นายประมวล รัตนเลิศลบ ผู้อํานวยการอาวุโสภาค 3 ธนาคารพัฒนาวิสาหกิจขนาดกลางและขนาดย่อมแห่งประเทศไทย และนางสาวดรุณี บัตรภักดี ผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทยสาขามุกดาหาร และเครือข่ายอุตสาหกรรมอื่นๆ เข้าร่วม
โดยผู้ตรวจราชการได้กล่าวถึงการขับเคลื่อนนโยบาย MIND ใช้ หัว และ ใจ ปั้นอุตสาหกรรมคู่ชุมชน ของ กระทรวงอุตสาหกรรม ใน 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุลกับสิ่งแวดล้อม และขอความร่วมมือให้ภาคเอกชนและหน่วยงานราชการร่วมบูรณาการกัน เพื่อให้เกิดประสิทธิภาพประสิทธิผลแก่ประชาชน ผู้ประกอบการ สิ่งแวดล้อมโดยรอบชุมชน ให้เกิดความสุขและความยั่งยืน ทั้งนี้ประธานสภาอุตสาหกรรมฯ ได้เสนอให้กระทรวงอุตสาหกรรมช่วยขับเคลื่อนการพัฒนาเขตเศรษฐกิจพิเศษจังหวัดมุกดาหารด้านสิทธิประโยชน์ เพื่อเป็นการดึงดูดนักลงทุนในพื้นที่และเสนอให้กระทรวงอุตสาหกรรมอํานวยความสะดวกในการพิจารณาการออกใบอนุญาตประกอบกิจการโรงงานขนาดใหญ่ ให้มีความรวดเร็วยิ่งขึ้น เพื่อขับเคลื่อนให้เศรษฐกิจในจังหวัดมุกดาหารเติบโตสามารถสร้างงาน สร้างรายได้ ให้ประชาชนชาวมุกดาหารต่อไป
รัฐบาลไทย-ข่าวทำเนียบรัฐบาล-​นายกรัฐมนตรีขอบคุณทีม USAR  Thailand เป็นตัวแทนคนไทยร่วมนานาชาติร่วมปฏิบัติการช่วยผู้ประสบภัยแผ่นดินไหวในตุรกี ล่าสุดสิ้นสุดภารกิจเดินทางกลับถึงไทย  18 ก.พ.นี้
วันพฤหัสบดีที่ 16 กุมภาพันธ์ 2566
16/02/2566
​นายกรัฐมนตรีขอบคุณทีม USAR  Thailand เป็นตัวแทนคนไทยร่วมนานาชาติร่วมปฏิบัติการช่วยผู้ประสบภัยแผ่นดินไหวในตุรกี ล่าสุดสิ้นสุดภารกิจเดินทางกลับถึงไทย  18 ก.พ.นี้
​นายกรัฐมนตรีขอบคุณทีม USAR  Thailand เป็นตัวแทนคนไทยร่วมนานาชาติร่วมปฏิบัติการช่วยผู้ประสบภัยแผ่นดินไหวในตุรกี ล่าสุดสิ้นสุดภารกิจเดินทางกลับถึงไทย  18 ก.พ.นี้
วันที่ 16 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรี และรมว.กลาโหม ได้รับทราบรายงานการสิ้นสุดภารกิจเข้าร่วมค้นหาผู้รอดชีวิตจากเหตุการแผ่นดินไหวในประเทศตุรกี ของชุดค้นหาและกู้ภัยในเมืองแห่งชาติ (Urban Search and Rescue) หรือทีม USAR Thailand เช่นเดียวกับทีมกู้ภัยนานาชาติ ตามการปรับแผนการช่วยเหลือผู้ประสบภัย และจะเดินทางกลับถึงประเทศไทยในวันที่ 18 ก.พ. 66 นี้
นายกรัฐมนตรีได้ชื่นชมพร้อมกับแสดงความขอบคุณทีม USAR Thailand ซึ่งประกอบด้วยบุคลากรเจ้าหน้าที่ 42 คน และสุนัขกู้ภัย 2 ตัว ที่เป็นตัวแทนคนไทยในการเข้าร่วมกับนานาชาติปฏิบัติภารกิจเพื่อมนุษยธรรมอย่างกล้าหาญ ซึ่งนอกจากจะเป็นความภูมิใจของคนไทยแล้ว การเข้าร่วมภารกิจครั้งยังเป็นโอกาสที่เจ้าหน้าที่จะได้ถอดบทเรียนการให้ความช่วยเหลือกู้ภัยในเหตุภัยพิบัติขนาดใหญ่ เพื่อเป็นองค์ความรู้ด้านการช่วยเหลือในภาวะภัยพิบัติของไทยต่อไป
น.ส.ไตรศุลี กล่าวว่า ทีม USAR Thailand ได้เดินออกทางเพื่อเข้าร่วมการค้นหาผู้รอดชีวิตในภารกิจชื่อ Thailand for Türkiye เมื่อวันที่ 9 ก.พ. 66 ที่ผ่านมา ก่อนจะได้ยุติภารกิจเช่นเดียวกับทีมกู้ภัยจากนานาชาติ เนื่องจากรัฐบาลประเทศผู้ประสบภัยได้ปรับแผนจากการค้นหาผู้รอดชีวิตไปสู่การให้ความช่วยเหลือผู้รอดชีวิตที่ขณะนี้ได้เป็นผู้ไร้ที่อยู่อาศัยจํานวนมาก ซึ่งนายกรัฐมนตรีย้ําถึงแนวทางของประเทศไทยที่จะให้ความร่วมมือในการให้ความช่วยเหลือประเทศผู้ประสบภัยตามกรอบที่นานาชาติกําหนดให้ความช่วยเหลือต่อไป
ทั้งนี้ ทีม USAR Thailand มีกําหนดเดินทางถึงท่าอากาศยานสุวรรณภูมิ โดยสายการบิน Turkish Airlines เที่ยวบิน TK64 ในเวลา 10.10 น. ของวันที่ 18 ก.พ. 66
รัฐบาลไทย-ข่าวทำเนียบรัฐบาล-จุดความร้อนวานนี้ไทยลดลง แต่ค่าฝุ่น PM2.5 เกินมาตรฐานโดยเฉพาะภาคเหนือ
วันพฤหัสบดีที่ 16 กุมภาพันธ์ 2566
จุดความร้อนวานนี้ไทยลดลง แต่ค่าฝุ่น PM2.5 เกินมาตรฐานโดยเฉพาะภาคเหนือ
จุดความร้อนวานนี้ไทยลดลง แต่ค่าฝุ่น PM2.5 เกินมาตรฐานโดยเฉพาะภาคเหนือ
GISTDA เผยข้อมูลจากดาวเทียมซูโอมิ เอ็นพีพี (Suomi NPP) ของระบบเวียร์ (VIIRS) ไทย
พบจุดความร้อนวานนี้ (15 ก.พ. 2566) 1,005 จุด ในขณะที่จุดความร้อนของประเทศเพื่อน
บ้านอย่างสาธารณรัฐแห่งสหภาพเมียนมาร์ยังคงอันดับหนึ่งอยู่ที่ 3,168 จุด, สปป.ลาว 542 จุด,
กัมพูชา 200 จุด, เวียดนาม 62 จุด และมาเลเซีย 8 จุด
.
สําหรับจุดความร้อนในประเทศไทยส่วนใหญ่สูงสุดยังคงพบในพื้นที่ป่าอนุรักษ์ 501 จุด ป่า
สงวนแห่งชาติ 361 จุด พื้นที่เขต สปก. 55 จุด พื้นที่เกษตร 45 จุด ชุมชนและอื่นๆ 42 จุด
และริมทางหลวง 1 จุด จังหวัดที่พบจุดความร้อนมากที่สุดคือเชียงใหม่ 205 จุด ตาก 156 จุด
และแม่ฮ่องสอน 146 จุด ตามลําดับ จากภาพแสดงให้เห็นว่าภาคเหนือมีปริมาณจุดความร้อน
มากกว่าภาคอื่นๆ คาดว่าน่าจะเกิดจากการเตรียมพื้นที่เพื่อการเกษตร หรือการเข้าไปหาของป่า
เป็นต้น
.
สิ่งหนึ่งที่ต้องเฝ้าระวังมากเป็นพิเศษในช่วงนี้ คือค่าฝุ่น PM 2.5 ซึ่งจากการตรวจวัดด้วยแอปพลิ
เคชัน “เช็คฝุ่น” ล่าสุดเช้าวันนี้ (16 ก.พ. 2566) เมื่อเวลา 11.00 น. พบว่าหลายจังหวัดทาง
ภาคเหนือมีค่าฝุ่น PM2.5 เกินมาตรฐานกว่า 100 ไมครอน ซึ่งอยู่ในภาวะที่มีผลต่อสุขภาพ อาทิ
#แม่ฮ่อนสอน #เชียงใหม่ #ตาก #เชียงราย #ลําพูน #น่าน #พะเยา #ลําปาง และ #แพร่
เป็นต้น รวมถึงอีกหลายจังหวัดในพื้นที่ภาคกลาง
.
ทั้งนี้ สถานการณ์การจุดความร้อนจากประเทศเพื่อนบ้านอาจส่งผลให้เกิด PM 2.5 ได้ในพื้นที่
บริเวณชายแดน เนื่องจากได้รับอิทธิพจากประแสลมที่จะพัดผ่านเข้ามา ปัญหาไฟป่าหมอกควัน
ส่งผลกระทบให้กับระบบต่างๆ ของประเทศมาโดยตลอด โดยเฉพาะระบบเศรษฐกิจ ระบบสังคม
ดังนั้น ในอนาคตอันใกล้นี้ ประเทศไทยกําลังจะได้ใช้ระบบ THEOS-2 อย่างเต็มรูปแบบ ซึ่ง 1
ในภารกิจสําคัญของระบบนี้ คือการสํารวจ วิเคราะห์ และติดตามสถานการณ์ภัยพิบัติที่เกิดขึ้น
หรือคาดว่าจะเกิดขึ้น ได้อย่างทันท่วงทีและแม่นยํา เพื่อการสนับสนุนข้อมูลสําคัญให้กับทุก
หน่วยงานที่เกี่ยวข้องได้นําข้อมูลไปใช้วางแผน ป้องกัน บรรเทา และแก้ไขปัญหาได้ตรงจุด
มากยิ่งขึ้น
.
อย่างไรก็ตาม รายละเอียดข้อมูลเฉพาะพื้นที่ท่านสามารถติดตามจากหน่วยงานหลักที่รับผิด
ชอบโดยตรงได้ GISTDA ยังคงติดตามและรายงานสถานการณ์อย่างต่อเนื่อง เพื่อเป็นข้อมูล
ให้กับทุกหน่วยงานที่เกี่ยวข้องได้นําไปใช้บริหารจัดการในพื้นที่ ท่านสามารถติดตามข้อมูลเพิ่ม
เติมได้ที่ https://fire.gistda.or.th
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตร หลักสูตร FOO (R) รุ่นที่ 8
วันพฤหัสบดีที่ 16 กุมภาพันธ์ 2566
สถาบันการบินพลเรือน จัดพิธีมอบประกาศนียบัตรหลักสูตร หลักสูตร FOO (R) รุ่นที่ 8
...
สบพ. จัดพิธีมอบประกาศนียบัตรหลักสูตร หลักสูตร FOO (R) รุ่นที่ 8
นางสาวภัคณัฏฐ์ มากช่วย ผู้ว่าการสถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร FOO (R) รุ่นที่ 8 พร้อมด้วยผู้บริหาร คณาจารย์ร่วมแสดงความยินดี ซึ่งดําเนินการฝึกอบรมระหว่างวันที่ 10 กุมภาพันธ์ ถึงวันที่ 16 กุมภาพันธ์ 2566 โดยมีผู้เข้ารับการฝึกอบรมรวมทั้งสิ้น จํานวน 38 คน เป็นทุนจากประเทศเนปาล ภูฏาน และกัมพูชา เมื่อวันที่ 16 กุมภาพันธ์ 2565 ณ สบพ. กรุงเทพฯ
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่ปราจีนบุรี ตรวจราชการรอบ 1 เน้นย้ำการดำเนินงานตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566
วันพฤหัสบดีที่ 16 กุมภาพันธ์ 2566
16/02/2566
ผู้ตรวจสมพลฯ ลงพื้นที่ปราจีนบุรี ตรวจราชการรอบ 1 เน้นย้ําการดําเนินงานตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566
ผู้ตรวจสมพลฯ ลงพื้นที่ปราจีนบุรี ตรวจราชการรอบ 1 เน้นย้ําการดําเนินงานตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน”
เมื่อวันที่ 15 กุมภาพันธ์ 2566 เวลา 09.30 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่ปราจีนบุรี ตรวจราชการกรณีปกติ รอบที่ 1 ประจําปีงบประมาณ พ.ศ. 2566 สอจ. โดยมีนายพัตทอง กิตติวัฒน์ อุตสาหกรรมจังหวัดปราจีนบุรี และเจ้าหน้าที่เข้าร่วมรับการตรวจราชการ และรายงานผลการดําเนินงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานที่สําคัญ และโครงการสําคัญของ อก.
ทั้งนี้ ผู้ตรวจสมพลฯ ได้มอบนโยบายโดยเน้นย้ําให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ - การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการ รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ พร้อมเชิญชวนสมัครเข้าร่วมโครงการฯ หากมีเหตุภาวะฉุกเฉินขอให้ลงพื้นที่และรายงานเบื้องต้นผ่านกลุ่มไลน์ฯ โดยทันทีเพื่อให้ผู้บริหารได้รับทราบข้อมูล การอํานวยความสะดวกในการพิจารณาอนุญาตต่างๆ จะต้องดําเนินการให้อยู่ในกรอบระยะเวลาและอํานาจหน้าที่
นอกจากนี้ยังได้พบปะและรับฟังแนวทางการดําเนินงานและข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดปราจีนบุรี หอการค้าจังหวัดปราจีนบุรี และธนาคารพัฒนาวิสาหกิจขนาดกลางและขนาดย่อมแห่งประเทศไทยอีกด้วย
รัฐบาลไทย-ข่าวทำเนียบรัฐบาล-“นายกฯ” มอบ “ธนกร” ลงพื้นที่ จ. ราชบุรี ส่งเสริมเศรษฐกิจฐานราก ติดตามการแก้ปัญหาสถานการณ์น้ำ รับฟังปัญหา บูรณาการหน่วยงานเชิงรุก
วันพฤหัสบดีที่ 16 กุมภาพันธ์ 2566
16/02/2566
“นายกฯ” มอบ “ธนกร” ลงพื้นที่ จ. ราชบุรี ส่งเสริมเศรษฐกิจฐานราก ติดตามการแก้ปัญหาสถานการณ์น้ํา รับฟังปัญหา บูรณาการหน่วยงานเชิงรุก
“นายกฯ” มอบ “ธนกร” ลงพื้นที่ จ. ราชบุรี ส่งเสริมเศรษฐกิจฐานราก ติดตามการแก้ปัญหาสถานการณ์น้ํา รับฟังปัญหา บูรณาการหน่วยงานเชิงรุก
วันนี้ (16 ก.พ.66) นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า พล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ตนลงพื้นที่ตรวจราชการ ณ จ. ราชบุรี ในวันพรุ่งนี้ (17 กุมภาพันธ์ 2566) โดยในช่วงเช้า รัฐมนตรีประจําสํานักนายกรัฐมนตรีจะเดินทางไปยัง ศาลากลาง จ.ราชบุรี เพื่อรับฟังรายงานสรุปจากส่วนราชการที่เกี่ยวข้อง ต่อจากนั้น จะเดินทางไปตรวจราชการโครงการพัฒนาพื้นที่เพื่อส่งเสริมการท่องเที่ยวทางน้ําเชิงประวัติศาสตร์และวัฒนธรรม ณ บริเวณริมเขื่อนวัดช่องลม อ.เมือง จ.ราชบุรี จากนั้นจะเดินทางไปยัง เขื่อนรัฐประชาพัฒนา อ.เมือง จ.ราชบุรี เพื่อติดตามการดําเนินงานโครงการที่เกี่ยวข้องตามผลการประชุมระหว่างนายกรัฐมนตรีกับผู้ว่าราชการจังหวัด ผู้แทนภาคเอกชน และผู้บริหารท้องถิ่น เพื่อขับเคลื่อนการพัฒนากลุ่มจังหวัดภาคกลางตอนล่าง 1 (กาญจนบุรี ราชบุรี และสุพรรณบุรี)
ช่วงบ่าย รัฐมนตรีประจําสํานักนายรัฐมนตรีจะเดินทางไปยัง อุทยานหินเขางู เทศบาลตําบลเขางู อ.เมือง จ.ราชบุรี เพื่อตรวจราชการและติดตามการดําเนินงานโครงการพัฒนาพื้นที่แหล่งท่องเที่ยวธรรมชาติชุมชนอย่างยั่งยืน “อุทยานหินเขางู” พร้อมทั้งพบปะผู้นําส่วนราชการ และภาคประชาชน เพื่อรับฟังสภาพปัญหาและความต้องการของประซาชนในพื้นที่
“การลงพื้นที่ จ.ราชบุรี ในครั้งนี้ ท่านนายกฯ มอบหมายให้ติดตามความคืบหน้าในหลายๆประเด็นอาทิ แนวทางการส่งเสริมการท่องเที่ยวเพื่อการเชื่อมโยงกับการเสริมสร้างเศรษฐกิจฐานราก การแก้ปัญหาสถานการณ์น้ําทั้งน้ําท่วม ภัยแล้ง ซึ่งรัฐบาล แนวทางการส่งเสริมพัฒนาตาม BCG Model ตลอดจน การขับเคลื่อนเกษตรมูลค่าสูง เพื่อส่งเสริมให้เกษตรกรในพื้นที่มีรายได้ที่สูงขึ้น ซึ่งรัฐบาลมุ่งส่งเสริมและพัฒนาการเกษตรสีเขียวแบบครบวงจรสู่เมืองอาหารปลอดภัยอย่างมั่นคงและยั่งยืน พร้อมสร้างมูลค่าเพิ่มจากการท่องเที่ยวและบริการวิถีใหม่อย่างมีคุณภาพบนฐานอัตลักษณ์ชุมชนเชิงสร้างสรรค์ ซึ่งรัฐบาล ตั้งเป้าหมายการพัฒนา จังหวัดราชบุรี พ.ศ. 2566-2570 ให้เป็น เมืองเกษตรสีเขียว เศรษฐกิจเข้มแข็ง สังคมคุณภาพ” นายธนกร กล่าว
--------------------
รัฐบาลไทย-ข่าวทำเนียบรัฐบาล-ธ.ก.ส. ปรับขึ้นดอกเบี้ยเงินฝากสูงสุดร้อยละ 0.52 ตั้งแต่ 17 ก.พ. 66 เป็นต้นไป
วันพฤหัสบดีที่ 16 กุมภาพันธ์ 2566
16/02/2566
ธ.ก.ส. ปรับขึ้นดอกเบี้ยเงินฝากสูงสุดร้อยละ 0.52 ตั้งแต่ 17 ก.พ. 66 เป็นต้นไป
ธ.ก.ส. ประกาศปรับขึ้นอัตราดอกเบี้ยเงินฝากออมทรัพย์และเงินฝากประจําสูงสุดร้อยละ 0.52 ต่อปี สอดรับกับทิศทางอัตราดอกเบี้ยนโยบายและสนับสนุนการออมให้ลูกค้าได้รับผลตอบแทนที่เพิ่มขึ้น โดยมีผลตั้งแต่วันที่ 17 กุมภาพันธ์ 2566 เป็นต้นไป
ธ.ก.ส. ประกาศปรับขึ้นอัตราดอกเบี้ยเงินฝากออมทรัพย์และเงินฝากประจําสูงสุดร้อยละ 0.52 ต่อปี สอดรับกับทิศทางอัตราดอกเบี้ยนโยบายและสนับสนุนการออมให้ลูกค้าได้รับผลตอบแทนที่เพิ่มขึ้น เพื่อช่วยเพิ่มกําลังซื้อ ลดภาระจากค่าครองชีพที่สูงขึ้น ตามการฟื้นตัวของเศรษฐกิจ โดยมีผลตั้งแต่วันที่ 17 กุมภาพันธ์ 2566 เป็นต้นไป
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่คณะกรรมการนโยบายการเงิน (กนง.) มีมติให้ปรับขึ้นอัตราดอกเบี้ยนโยบายร้อยละ 0.25 ต่อปี เมื่อวันที่ 25 มกราคม 2566 จากอัตราดอกเบี้ยนโยบายที่ร้อยละ 1.25 ต่อปี มาอยู่ที่ร้อยละ 1.50 ต่อปีในปัจจุบัน ตามการฟื้นตัวของเศรษฐกิจไทย ทั้งด้านการอุปโภค บริโภคและการท่องเที่ยว ซึ่ง ธ.ก.ส. ในฐานะสถาบันการเงินเฉพาะกิจของรัฐที่มีบทบาทในการดูแลภาคการเกษตรและการพัฒนาระบบเศรษฐกิจฐานรากของประเทศให้มีความเข้มแข็ง ได้ปรับขึ้นอัตราดอกเบี้ยเงินฝากสูงสุดร้อยละ 0.52 ต่อปี เพื่อสนับสนุนการออมและทําให้ผู้ฝากได้รับผลตอบแทนที่เพิ่มขึ้นตามทิศทางอัตราดอกเบี้ยในตลาด โดยมีผลตั้งแต่วันที่ 17 กุมภาพันธ์ 2566 เป็นต้นไป หากมีข้อสงสัยเพิ่มเติม สามารถสอบถามได้ที่ ธ.ก.ส. ใกล้บ้านท่านทุกสาขา หรือ Call Center 02 555 0555
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่มุกดาหาร จับมือเครือข่ายร่วมขับเคลื่อนนโยบาย MIND “ใช้หัวและใจปั้นอุตสาหกรรมคู่ชุมชน”
วันพฤหัสบดีที่ 16 กุมภาพันธ์ 2566
16/02/2566
ผู้ตรวจทาวันฯ ลงพื้นที่มุกดาหาร จับมือเครือข่ายร่วมขับเคลื่อนนโยบาย MIND “ใช้หัวและใจปั้นอุตสาหกรรมคู่ชุมชน”
นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่มุกดาหาร จับมือเครือข่ายร่วมขับเคลื่อนนโยบาย MIND “ใช้หัวและใจปั้นอุตสาหกรรมคู่ชุมชน”
เมื่อวันที่ 15 กุมภาพันธ์ 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และนายบุญรวย เลิศวนิชย์ทิพย์ อุตสาหกรรมจังหวัดมุกดาหาร พร้อมด้วยข้าราชการเจ้าหน้าที่สํานักงานอุตสาหกรรมจังหวัดมุกดาหาร ร่วมกับ บริษัท นาคิเทค จํากัด ร่วมจัดกิจกรรมเพื่อสังคมและชุมชนโดยรอบโรงงาน (CSR) อุตสาหกรรมปันสุขสู่ชุมชน มอบอุปกรณ์ทางการแพทย์ ให้แก่โรงพยาบาลหว้านใหญ่ อําเภอหว้านใหญ่ จังหวัดมุกดาหาร เพื่อให้บุคคลากรทางการแพทย์ใช้ในการให้บริการประชาชน โดยมีนายวุฒินันท์ วรรณวงศ์ ผู้อํานวยการโรงพยาบาลหว้านใหญ่ และข้าราชการเจ้าหน้าที่โรงพยาบาลหว้านใหญ่รับมอบอุปกรณ์ทางการแพทย์
จากนั้น ผู้ตรวจทาวันฯ และคณะได้ตรวจเยี่ยม บริษัท นาคิเทค จํากัด (โรงงานผลิตยางแท่ง STR 20) โดยมีนายชัยพล เกิดวงศ์บัณฑิต กรรมการผู้จัดการ ให้การต้อนรับ ซึ่งโรงงานฯ สามารถดําเนินการแก้ไขปัญหาด้านมลพิษที่ส่งผลกระทบต่อชุมชนได้สําเร็จ (Success Case) พร้อมลงพื้นที่ได้ลงตรวจเยี่ยมวิสาหกิจชุมชนกลุ่มสตรีบ้านสามขา อําเภอเมือง จังหวัดมุกดาหาร โดยเป็นกลุ่มวิสาหกิจรอบบริเวณโรงงานของบริษัท นาคิเทค จํากัด ทางบริษัทฯ มีแผนการส่งเสริมพัฒนาผลิตภัณฑ์ กะติบข้าว เสื่อกก และตระกร้า พร้อมช่วยเหลือแผนการตลาดเพื่อเพิ่มยอดขายให้แก่กลุ่ม ซึ่งเป็นการส่งเสริมอาชีพให้แก่ชุมชนโดยรอบโรงงานอุตสาหกรรม
ทั้งนี้ ผู้ตรวจราชการฯ ได้เน้นย้ําถึงความสําคัญของการประกอบกิจการไม่สร้างผลกระทบต่อสิ่งแวดล้อมและชุมชน และสามารถกระจายรายได้ให้แก่ชุมชนโดยรอบโรงงานอุตสาหกรรม
รัฐบาลไทย-ข่าวทำเนียบรัฐบาล-​รัฐบาล เชิญชวนครู-บุคลากรการศึกษา ร่วม “มหกรรมการเงินเพื่อครูไทย” 4 ภูมิภาค นำร่อง “อีสาน” 18–19 ก.พ.นี้
วันพฤหัสบดีที่ 16 กุมภาพันธ์ 2566
16/02/2566
​รัฐบาล เชิญชวนครู-บุคลากรการศึกษา ร่วม “มหกรรมการเงินเพื่อครูไทย” 4 ภูมิภาค นําร่อง “อีสาน” 18–19 ก.พ.นี้
​รัฐบาล เชิญชวนครู-บุคลากรการศึกษา ร่วม “มหกรรมการเงินเพื่อครูไทย” 4 ภูมิภาค นําร่อง “อีสาน” 18–19 ก.พ.นี้
วันที่ 16 ก.พ.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลเชิญชวนข้าราชการครูและบุคลากรทางการศึกษาทุกกลุ่ม ร่วมงานมหกรรมการเงินเพื่อครูไทย ซึ่งจัดขึ้นใน 4 ภูมิภาค ทั่วประเทศ นําร่องภาคตะวันออกเฉียงเหนือ เป็นครั้งที่ 1 วันที่ 18 – 19 ก.พ. 2566 ณ หอประชุมโรงเรียนกมลาไสย อําเภอกมลาไสย จังหวัดกาฬสินธุ์ ครั้งที่ 2 วันที่ 4 – 5 มี.ค. 2566 ณ หอประชุมราชภัฏอุดรธานี จังหวัดอุดรธานี ภาคตะวันออก ครั้งที่ 3 วันที่ 11 – 12 มี.ค.2566 ณ จังหวัดสระแก้ว ภาคเหนือ ครั้งที่ 4 วันที่ 18 – 19 มี.ค. 2566 ณ หอประชุมวชิรโชติ มหาวิทยาลัยราชภัฏพิบูลสงคราม จังหวัดพิษณุโลก และภาคใต้ ครั้งที่ 5 วันที่ 25 – 26 มี.ค. 2566 ณ หอประชุมสุราษฎร์ธานีวชิราลงกรณ์ จังหวัดสุราษฎร์ธานี
น.ส.ไตรศุลี กล่าวว่า งานมหกรรมการเงินเพื่อครูไทย เป็นความร่วมมือของกระทรวงศึกษาธิการ ร่วมกับหน่วยงานที่เกี่ยวข้อง ไม่ว่าจะเป็น กระทรวงการคลัง, กระทรวงยุติธรรม, กรมส่งเสริมสหกรณ์, ธนาคารแห่งประเทศไทย, สํานักงานคณะกรรมการกํากับหลักทรัพย์และตลาดหลักทรัพย์, กองทุนบําเหน็จบํานาญข้าราชการ, บริษัทข้อมูลเครดิตแห่งชาติ, สมาคมธนาคารไทย, สมาคมสถาบันการเงินของรัฐ, ธนาคารออมสิน, ธนาคารอาคารสงเคราะห์, ธนาคารกรุงไทย, กองทุนเงินให้กู้ยืมเพื่อการศึกษา ฯลฯ จัดขึ้นเพื่อให้คําปรึกษา ปรับโครงสร้าง ไกล่เกลี่ยหนี้ ส่งเสริมการออมและการลงทุน และให้ความรู้ด้านการบริหารและจัดการการเงิน ให้แก่ข้าราชการครูและบุคลากรทางการศึกษา รวมถึงเพื่อเป็นการเปิดโอกาสให้ข้าราชการครูและบุคลากรทางการศึกษาทุกกลุ่มได้เข้าถึงมาตรการความช่วยเหลือการแก้ไขปัญหาหนี้สินภายใต้เงื่อนไขพิเศษ ไม่ว่าจะเป็น ลดอัตราดอกเบี้ยเงินกู้ กรณีลูกหนี้ NPL ลดภาะผู้ค้ําประกัน ปรับโครงการหนี้ลดหรือพักดอกเบี้ย เป็นต้น
น.ส.ไตรศุลี กล่าวว่า มหกรรมการเงินเพื่อครูไทย เป็นการต่อยอดจากการจัดจัดงานมหกรรมการเงินเพื่อครูไทย “Unlock a better life” ซึ่งจัดขึ้นในวันที่ 17-18 ธ.ค.2565 ที่ผ่านมา ตามนโยบายของรัฐบาลที่ให้ความสําคัญของการแก้ไขปัญหาหนี้สินข้าราชการครูและบุคลากรทางการศึกษา โดยได้กําหนดเป็นแนวทางแก้ไขปัญหาอย่างเร่งด่วนเพื่อลดความเดือดร้อนของข้าราชการครูและบุคลากรทางการศึกษา
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่สงขลา ตรวจราชการรอบ 1 เน้นย้ำการทำงานตามนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชน
วันพฤหัสบดีที่ 16 กุมภาพันธ์ 2566
16/02/2566
ผู้ตรวจภาสกรฯ ลงพื้นที่สงขลา ตรวจราชการรอบ 1 เน้นย้ําการทํางานตามนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชน
ผู้ตรวจภาสกรฯ ลงพื้นที่สงขลา ตรวจราชการรอบ 1 เน้นย้ําการทํางานตามนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ
เมื่อวันที่ 15 กุมภาพันธ์ 2566 นายภาสกร ชัยรัตน์ รองอธิบดีกรมส่งเสริมอุตสาหกรรม รักษาการในตําแหน่งผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 5 ภาคใต้ฝั่งอ่าวไทย จังหวัดสงขลา ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสํานักงานอุตสาหกรรมจังหวัดฯ โดยมีกลุ่มเป้าหมายประกอบด้วย สํานักงานอุตสาหกรรมจังหวัด สภาอุตสาหกรรมจังหวัด,ผู้จัดการ SME D Bank เขต 27/สาขาหาดใหญ่/สาขาสงขลา, ศูนย์ส่งเสริมอุตสาหกรรมภาคที่ 11 สํานักงานอุตสาหกรรมพื้นฐานและการเหมืองแร่เขต 1 ศูนย์วิจัยและเตือนภัยมลพิษโรงงานภาคใต้ การนิคมอุตสาหกรรมภาคใต้ และเครือข่ายอุตสาหกรรมรักษ์สิ่งแวดล้อมจังหวัด ได้รับทราบผลการดําเนินงานปัญหาอุปสรรค พร้อมทั้งภาพรวมศักยภาพทิศทางการพัฒนาเศรษฐกิจอุตสาหกรรมของจังหวัดฯ จากภาคเอกชน/ภาคประชาชน ซึ่งเป็นศูนย์กลางภาคอุตสาหกรรมภาคใต้
ในการนี้ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม) หลังจากนั้นได้ตรวจสอบบ้านพักฯ ซึ่งมีอายุมากกว่า 40 ปี มีความชํารุดเสียหายพอสมควร จึงได้มอบหมายอุตสาหกรรมจังหวัดจัดทําคําของบประมาณเพื่อเสนอซ่อม สร้างบ้านพักฯ ให้เรียบร้อยต่อไป ทั้งนี้ ได้รับความร่วมมือจากอุตสาหกรรมจังหวัดสงขลา นางจันทร์จิรา บางแสน และคณะหน่วยงานร่วมภาครัฐและเอกชนเป็นอย่างดี ซึ่งจะได้รวบรวมข้อมูลรายงานท่านปลัดกระทรวงอุตสาหกรรม เพื่อโปรดทราบและพิจารณาต่อไป
รัฐบาลไทย-ข่าวทำเนียบรัฐบาล-SME D Bank เปิดมิติใหม่ เพิ่มช่องทางให้บริการผ่านแอปฯ ‘เป๋าตัง’ ดีเดย์เฟสแรก มี.ค.นี้ ตอบโจทย์เอสเอ็มอีเข้าถึงสะดวก รวดเร็ว ทุกที ทุกเวลา
วันพฤหัสบดีที่ 16 กุมภาพันธ์ 2566
16/02/2566
SME D Bank เปิดมิติใหม่ เพิ่มช่องทางให้บริการผ่านแอปฯ ‘เป๋าตัง’ ดีเดย์เฟสแรก มี.ค.นี้ ตอบโจทย์เอสเอ็มอีเข้าถึงสะดวก รวดเร็ว ทุกที ทุกเวลา
SME D Bank ขยายช่องทางให้บริการใหม่ผ่านแอปฯ เป๋าตัง นําร่องให้บริการเฟสแรก มี.ค.2566 นี้ ประเดิม 3 เมนูสําคัญ ได้แก่ 1. ดูรายการย้อนหลัง 2. ชําระค่างวดสินเชื่อ และ 3. Update ข้อมูลสินเชื่อคู่งานพัฒนา ตอบโจทย์ยุคดิจิทัล SMEs เข้าถึงบริการง่าย รวดเร็ว
SME D Bank ขยายช่องทางให้บริการใหม่ ผ่านแอปฯ “เป๋าตัง” นําร่องให้บริการเฟสแรกในเดือนมีนาคม 2566 นี้ ประเดิม 3 เมนูสําคัญ ได้แก่ 1. เรียกดูรายการย้อนหลัง 2. ชําระค่างวดสินเชื่อ และ 3. Update ข้อมูลสินเชื่อคู่งานพัฒนา ตอบโจทย์ยุคดิจิทัล ผู้ประกอบการเอสเอ็มอีเข้าถึงบริการได้ง่าย รวดเร็ว ทุกที ทุกเวลา
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ธนาคารเพื่อเอสเอ็มอีไทย เดินหน้ายกระดับบริการผ่านระบบดิจิทัล สนับสนุนลูกค้าธนาคารและผู้ประกอบการเอสเอ็มอีให้ได้รับความสะดวกสบาย เข้าถึงบริการด้านเงินทุนและการพัฒนาของ SME D Bank ได้ง่าย รวดเร็ว ทุกที ทุกเวลา และปลอดภัย โดยร่วมกับ ธนาคารกรุงไทย เปิดให้บริการระบบของ SME D Bank ในแอปพลิเคชัน “เป๋าตัง” ที่เป็นแพลตฟอร์มมีผู้ใช้งานกว่า 40 ล้านคน มากที่สุดในประเทศไทย โดยเป็นบริการเพิ่มเติมควบคู่กับช่องทางประจําต่าง ๆ ที่ธนาคารมีอยู่แล้ว
สําหรับบริการของ SME D Bank ในแอปพลิเคชัน “เป๋าตัง” จะเริ่มเปิดให้บริการระยะแรก (เฟสที่ 1) ตั้งแต่ช่วงต้นเดือนมีนาคม 2566 เป็นต้นไป เบื้องต้นมีเมนูสําคัญ ได้แก่ 1. บริการสามารถเรียกดูรายการชําระสินเชื่อย้อนหลัง (Loan Payment History) สูงสุด 6 เดือน สําหรับลูกค้า SME D Bank กลุ่มบุคคลธรรมดา 2.บริการชําระค่างวดสินเชื่อ (Loan Payment) ของลูกค้า SME D Bank กลุ่มบุคคลธรรมดา และ 3. บริการข้อมูลข่าวสารผลิตภัณฑ์สินเชื่อ และงานพัฒนาจาก SME D Bank ช่วยให้ผู้ประกอบการเข้าถึงบริการ “ความรู้คู่เงินทุน” เสริมศักยภาพธุรกิจเดินหน้าได้ต่อเนื่อง ไม่มีสะดุด นอกจากนั้น ในอนาคต SME D Bank จะขยายบริการใหม่ ๆ เพิ่มเติมอย่างต่อเนื่อง เช่น การแจ้งเตือนบริการ (Notification) ตรวจข้อมูลเครดิตบูโร (Check NCB) และสมัครขอสินเชื่อ เป็นต้น
ทั้งนี้ SME D Bank เป็นสถาบันการเงินแห่งแรกนอกเหนือจากธนาคารกรุงไทยที่ให้บริการผ่านแอปพลิเคชัน “เป๋าตัง” สร้างประโยชน์ให้ผู้ประกอบการเอสเอ็มอีเข้าถึงบริการด้านการเงินและการพัฒนาของ SME D Bank ได้ง่าย สะดวกสบาย รวดเร็ว สนับสนุนให้ธุรกิจเพิ่มประสิทธิภาพ คว้าโอกาสเติบโตเต็มศักยภาพจากกําลังซื้อภายในประเทศและเศรษฐกิจไทยที่ฟื้นตัว สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา
วันพฤหัสบดีที่ 16 กุมภาพันธ์ 2566
ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา
ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา
วันนี้ (16 ก.พ.66) นายทศพล เพ็งส้ม ผู้ช่วยรัฐมนตรีประจํานายกรัฐมนตรี ปฏิบัติหน้าที่ประจํากระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดกิจกรรมเสริมสร้างการรับรู้ เพื่อรู้เท่าทันและรับมือกับข่าวปลอม ในสถานศึกษา ครั้งที่ 1 ภายใต้โครงการศูนย์ประสานงานและแก้ไขปัญหาข่าวปลอม (Anti Fake News Center : AFNC) เพื่อเป็นส่วนหนึ่งในการเตรียมความพร้อมให้เด็กและเยาวชนสามารถรับมือกับข่าวสารต่าง ๆ ที่เกิดขึ้นในปัจจุบัน และยังเป็นการสร้างความตระหนักรู้ในการใช้งานสื่อสังคมออนไลน์ โดยมี ดร.สุธีร์ คําแก้ว ผู้อํานวยการโรงเรียนมัธยมสาธิตวัดพระศรีฯ ร่วมให้การต้อนรับ ณ โรงเรียนมัธยมสาธิตวัดพระศรีมหาธาตุ มหาวิทยาลัยราชภัฎพระนคร
_________________